30/05/2017 | Administración LocalMunicipal
Cambre
Aprobación definitiva da modificación das Ordenanzas fiscais núm.12 e núm.13

O Concello de Cambre en sesión ordinaria do Pleno de 30 de marzo de 2017 aprobou provisionalmente para o exercicio 2017 e seguintes a modificación do artigo 6º da ordenanza fiscal núm.12, reguladora da taxa por entrada de vehículos a través das beirarrúas e as reservas de vía publica para aparcamento, carga e descarga de mecancías de calquera clase, e a modificación do artigo 6º da ordenanza fiscal núm.13 reguladora da taxa por ocupación do subsolo, solo e voo da vía pública. Durante o período de exposición ao público non se formularon reclamacións, elevándose a definitivos os acordos provisionais adoptados relativos ás modificacións das ordenanzas fiscais, de conformidade co establecido no artigo 17.3 do Real Decreto Legislativo 2/2004 de 5 de marzo, polo que se aproba o texto refundido da Lei reguladora das facendas locais, polo que entrará en vigor ao día seguinte a súa publicación no Boletín Oficial da Provincia, e permanecerá en vigor ata a súa modificación ou derrogación expresa. De conformidade co artigo 19 do Real Decreto Legislativo 2/2004 de 5 de marzo, contra ditos acordos poderase interpoñer recurso contencioso-administrativo, no prazo de dous meses contados dende o día seguinte ao da publicación destes acordos no Boletín oficial da provincia, sen prexuizo de calquera outro recurso que os interesados estimen procedente. As ordenanzas fiscais vixentes na actualidade non sinaladas nos acordos precedentes continuarán vixentes ata que non se acorde a súa modificación ou derrogación. O texto íntegro das ordenanzas fiscais modificadas é o seguinte: Ó amparo do previsto nos artigos 57 e 20.3. h) do Real decreto lexislativo 2/2004, de 5 de marzo, de conformidade co que dispoñen os artigos 15 a 19 de dito texto legal, este Concello establece a “taxa por entradas de vehículos a través das beirarrúas e as reservas de vía pública para aparcamento, carga e descarga de mercancías de calquera clase”, que se rexerá pola presente ordenanza fiscal. Constitúe o feito impoñible da taxa o aproveitamento especial que ten lugar pola entrada de vehículos a través das beirarrúas e a reserva de vía pública para aparcamentos exclusivos, carga e descarga de mercancías de calquera clase, especificado nas tarifas contidas no artigo 6º desta ordenanza.1. Son suxeitos pasivos da taxa, en concepto de contribuíntes, as personas físicas e xurídicas, así como as entidades a que se refire o artigo 35.4 da Lei xeral tributaria, a favor das cales se otorguen as licencias para disfrutar do aproveitamento especial, ou os que se beneficien do aproveitamento, se se procedeu ó disfrute sen a oportuna autorización.2. Nas taxas establecidas por entradas de vehículos a través das beirarrúas, terán a condición de substitutos do contribuínte os propietarios das fincas e locais a que den acceso ditas entradas de vehículos, os cales poderán repercutir, no seu caso, as cotas sobre os respectivos beneficiarios.1. Responderán solidariamente das obrigas tributarias do suxeito pasivo tódalas persoas que sexan causantes ou colaboren na realización dunha infracción tributaria.2. Os copartícipes ou cotitulares das entidades xurídicas ou económicas a que se refire o artigo 35.4 da Lei xeral tributaria responderán solidariamente en proporción as súas respectivas participacións das obrigas tributarias de ditas entidades.3. Os administradores de persoas xurídicas que non realizaren os actos da súa incumbencia para o cumprimento das obrigas tributarias daquelas responderán subsidiariamente das débedas seguintes: a) Cando se cometera unha infracción tributaria simple, do importe da sanción. b) Cando se cometera unha infracción tributaria grave, da totalidade da débeda esixible. c) En supostos de cese das actividades da sociedade, do importe das obrigas tributarias pendentes na data de cese.4. A responsabilidade esixirase en todo caso nos termos e consonte ó procedemento previsto na Lei xeral tributaria.1. O Estado, as Comunidades Autónomas e as Entidades Locais non estarán obrigadas ó pagamento da taxa cando solicitaren licencia para disfrutar dos aproveitamentos especiais referidos no artigo 1º desta ordenanza, sempre que sexan necesarios para os servicios públicos de comunicacións que exploten directamente e para outros usos que inmediatamente interesen á seguridade cidadá ou á defensa nacional.2. Non se aplicarán bonificacións nin reduccións para a determinación da débeda.1.- A contía da taxa determinarase consonte ás tarifas contidas no apartado seguinte: 2. Tarifas: 2.1 Tarifa primeira: será de aplicación ós vaos permanentes definidos na ordenanza reguladora dos mesmos: 2.1.1 Locais de ata 100 m2, 150 euros.2.1.2 Locais de 100 m2 a 250 m2, 190 euros 2.1.3 Locais de 251 m2 a 500 m2, 250 euros.2.1.4 Locais de máis de 500 m2, 310 euros.2.2 Tarifa segunda: será de aplicación ós vaos laborais definidos na ordenanza reguladora.2.2.1 Locais de ata 100 m2, 195,00 euros.2.2.2 Locais de 101 m2 a 250 m2, 245,00 euros 2.2.3 Locais de 251 m2 a 500 m2, 325,00 euros.2.2.4 Locais de máis de 500 m2, 405,00 euros.2.3 Tarifa terceira: será de aplicación ós vaos nocturnos definidos na ordenanza reguladora.2.3.1 Locais de ata 100 m2, 75,00 euros.2.3.2 Locais de 101 m2 a 250 m2, 95,00 euros 2.3.3 Locais de 251 m2 a 500 m2, 125,00 euros.2.3.4 Locais de máis de 500 m2, 155,00 euros.2.4 Tarifa cuarta: placas de sinalización, por unidade, 25 euros.3. Normas para a aplicación das tarifas: Para os efectos da liquidación da taxa, cando se produza o acceso dende a vía pública a un grupo de fincas ou locais que compartan a mesma entrada computarase como superficie do local, a suma das súas superficies. A superficie computada será a destinada a garaxe, expresada en metros cadrados e sumando as plantas ou pisos do mesmo, no seu caso. Non se computará a superficie destinada a outros usos tales como ascensores, pasillos exteriores ao garaxe, trasteiros, etc.1. A taxa regulada nesta ordenanza devengarase: a) Tratándose de concesións de novos aproveitamentos da vía pública, no momento do outorgamento da concesión. b) Tratándose de concesións de aproveitamentos xa autorizadas e prorrogadas, o día primeiro de cada ano natural.1. Cando o aproveitamento especial deba durar menos dun ano, o período impositivo coincidirá con aquel determinado na licencia municipal.2. Cando a utilización privativa ou aproveitamento especial se extenda a varios exercicios, o devengo da taxa terá lugar o 1 de xaneiro de cada ano e o período impositivo comprenderá o ano natural, salvo nos supostos de inicio ou cese na utilización privativa ou aproveitamento especial, en que se aplicará o previsto nos apartados seguintes.3. Cando se inicie a ocupación no primero semestre, aboarase en concepto de taxa correspondente a ese exercicio a cota íntegra. Se o inicio da ocupación ten lugar no segundo semestre do exercicio liquidarase a metade da cota anual.4. Se se cesa na ocupación durante o primero semestre do exercicio procederá a devolución parcial da cota (a metade). Se o cese ten lugar no segundo semestre, non procederá devolver ningunha cantidade.1. As cantidades esixibles con arreglo ás tarifas liquidaranse por cada aproveitamento autorizado ou realizado.2. O ingreso da taxa realizarase: a) Tratándose de concesións de novos aproveitamentos, o solicitante presentará a declaración-liquidación da taxa e xustificante de ter ingresado a cota tributaria ó mesmo tempo que efectúe a correspondente solicitude. b) Tratándose de concesións de aproveitamento xa autorizados e prorrogados, unha vez incluidos nos padróns e matrículas desta taxa, por anos naturais no lugar e forma que estableza o Servicio de Recadación Provincial.1. En supostos de aproveitamentos especiais continuados, a taxa que ten carácter periódico, notificarase persoalmente ó solicitante a alta no rexistro de contribuíntes. A taxa de exercicios sucesivos notificarase colectivamente, mediante a exposición pública do padrón no tablón de anuncios do Concello, polo período que se publicará no Boletín Oficial da Provincia.2. Ó amparo do previsto na disposición transitoria segunda da Lei 25/1998, as taxas de carácter periódico reguladas nesta ordenanza que son consecuencia da transformación dos anteriores prezos públicos non están suxeitas ó requisito de notificación individual, sempre que o suxeito pasivo da taxa coincida co obrigado ó pagamento do prezo público ó que sustitúe. As infraccións e sancións en materia tributaria rexeranse polo disposto nos artigos 178 e seguintes da Lei xeral tributaria e a súa normativa de desenvolvemento. As licencias concedidas a locais comerciais e industriais con anterioridade á aprobación da ordenanza reguladora de vados, terán a consideración de vados laborais a efectos da aplicación da tarifa regulada no artigo 6.2.2. » No uso das facultades concedidas polos artigos 133.2 e 142 da Constitución e do artigo 106 da Lei 7/1.985, de 2 de abril, reguladora das bases do réxime local, e de conformidade co disposto nos artigos 15 a 19 do R. d. lexislativo 2/2004, de 5 de marzo, polo que se aproba o texto refundido da Lei reguladora das facendas locais e o artigo 331 da Lei 5/1997, do 22 de xullo, de administración local de Galicia, o Concello de Cambre establece a “Taxa por utilización privativa ou aproveitamento especial do subsolo, solo e voo do dominio público local” que se rexerá pola presente ordenanza fiscal, cuxas normas atenden ao prevido nos artigos 20 e seguintes do citado texto refundido. Constitúe o feito impoñible da taxa a utilización privativa ou aproveitamento especial do subsolo, solo e voo da vía pública, nos termos establecidos no artigo 6 desta ordenanza, onde se regulan as tarifas a aplicar. Son suxeitos pasivos da taxa en concepto de contribuíntes as persoas físicas ou xurídicas, así como as entidades a que se refire o artigo 35.4 da Lei xeral tributaria, a cuxo favor se outorguen as licenzas e autorizacións mediante as que se conceda o dereito á utilización ou aproveitamento especial, e con carácter xeral quen realicen os aproveitamentos, se procederon sen a oportuna autorización.1- Responden solidariamente das obrigacións tributarias do suxeito pasivo as persoas físicas ou xurídicas a que se refire o artigo 42 da Lei xeral tributaria.2- Serán responsables subsidiarios as persoas físicas e xurídicas a que se refire o artigo 43 da Lei xeral tributaria. Non se concederán máis exencións ou bonificacións que as expresamente previstas nas leis ou as derivadas de tratados internacionais.1. As tarifas da taxa serán as seguintes: As instalacións ou elementos non enumerados de maneira expresa nos anteriores epígrafes pero que realicen un aproveitamento do subsolo, solo ou voo da vía pública substancialmente igual aos enunciados, estarán sometidos á tarifa da instalación ou elemento que máis se lles asemelle. Nos casos nos que a tarifa se refira a un mes de ocupación, computarase de data a data aínda que abarque máis dun mes natural. As ocupacións diarias de duración menor ou igual a catro horas terán a consideración de media xornada a efectos de aplicación das tarifas anteriores.2. As taxas por utilización privativa ou aproveitamentos especiais constituídos no solo, subsolo e voo das vías públicas municipais, a favor de empresas explotadoras de servizos de subministración que resulten de interese xeral ou afecten á xeneralidade ou a unha parte importante da veciñanza, o importe daquelas consistirá, en todo caso e sen ningunha excepción, no 1,5 por cento dos ingresos brutos procedentes da facturación que obteñan anualmente neste termo municipal as referidas empresas. Para os efectos, incluiranse entre as empresas explotadoras de ditos servizos, as empresas distribuidoras e comercializadoras dos mesmos. Non se incluirán neste réxime especial de cuantificación da taxa os servizos de telefonía móbil. Este réxime especial de cuantificación aplicarase a estas empresas, tanto se son titulares das correspondentes redes a través das que se realiza a subministracións como se, non sendo titulares de ditas redes, o son de dereito de uso, acceso ou interconexións ás mesmas. As taxas reguladas nesta ordenanza esixibles ás empresas explotadoras de servizos de subministración citadas neste punto son compatibles co imposto sobre construcións, obras e instalacións e con outras taxas que teña establecidas ou poida establecer o concello pola prestación de servizos ou realización de actividades de competencia local, das que as mencionadas empresas deban ser suxeitos pasivos. Para os efectos do disposto no apartado anterior, terán a consideración de ingresos brutos procedentes da facturación obtida anualmente no termo municipal polas empresas explotadoras de servizos de subministración, os obtidos en dito período por estas como consecuencia das subministracións realizadas aos usuarios, incluíndo os procedentes de alugamento, posta en marcha, conservación, modificación, conexión e substitución dos contadores, equipos ou instalacións propiedade das empresas ou dos usuarios, utilizados na prestación dos referidos servizos e, en xeral, todos aqueles ingresos que procedan da facturación realizada por servizos derivados da actividade propia da empresa subministradora. Non terán a consideración de ingresos brutos procedentes da facturación os seguintes conceptos: - Os impostos indirectos que os graven. - As subvencións de explotación ou de capital, tanto públicas como privadas, que as empresas subministradoras poidan recibir. - As cantidades que poidan recibir por doazón, herdanza ou por calquera outro título lucrativo. - As indemnizacións esixidas por danos e prexuízos salvo que fosen compensación ou contraprestación por cantidades non cobradas que tiveran que incluírse nos ingresos brutos definidos con anterioridade. - Os produtos financeiros, tales como dividendos, xuros e calquera outros de natureza análoga. - Os traballos realizados pola empresa para o seu inmobilizado. - O maior valor dos seus activos como consecuencia das regularizacións que realicen nos seus balances, ao abeiro de calquera normas que se podan citar. - As cantidades procedentes do alleamento de bens e dereitos que formen parte do seu patrimonio. - Os demais ingresos procedentes de conceptos distintos das subministracións anteriormente mencionadas. Os ingresos da subministración minoraranse exclusivamente en: - As partidas correspondentes a importes indebidamente facturados por erro e que foran obxecto de anulación ou rectificación. - As empresas que empreguen redes alleas para realizar as subministracións deducirán dos seus ingresos brutos de facturación as cantidades satisfeitas a outras empresas en concepto de acceso ou interconexión ás redes destas. As empresas titulares de tales redes deberán computar as cantidades percibidas por tal concepto entre os seus ingresos brutos de facturación. O importe derivado da aplicación deste réxime especial non poderá ser repercutido aos usuarios dos servizos de subministración a que se refire este artigo.3. Cando para a autorización da utilización privativa se utilicen procedementos de licitación pública, o importe da taxa virá determinado polo valor económico da proposición sobre a que recaia a concesión, autorización ou adxudicación. O período impositivo coincidirá co ano natural, agás o disposto no punto 1.5 do artigo 6 desta ordenanza, que coincidirá co mes natural. Nos supostos de inicio ou cesamento na utilización privativa ou aproveitamento especial aplicaranse as seguintes regras: - Cando se inicie a ocupación no primeiro semestre do ano, aboaranse en concepto de taxas correspondentes a ese exercicio, a cota íntegra. Se o inicio da ocupación ten lugar no segundo semestre do exercicio liquidarase a metade da cota anual. - Cando se cese na ocupación durante o primeiro semestre do exercicio se devolverá a metade da cota. Se o cese ten lugar no segundo semestre, non se devolverá ningunha cantidade. A taxa devengarase, tratándose de concesións de novos aproveitamentos no momento de outorgamento da concesión ou do inicio o aproveitamento sen ter obtido a preceptiva licenza. Tratándose de aproveitamentos xa autorizados e prorrogados, o día primeiro de cada un dos períodos naturais de tempo sinalados na tarifa.1. As cantidades esixibles conforme ás tarifas liquidaranse por cada aproveitamento solicitado ou realizado, polos períodos naturais de tempo sinalados nos respectivos epígrafes, sen prexuízo do disposto no artigo 7.2. As persoas ou entidades interesadas na concesión de aproveitamentos regulados nesta ordenanza deberán solicitar previamente a correspondente licenza, acompañando declaración na que conste a superficie en metros cadrados, se se trata de ocupación do solo da vía pública, ou en metros lineais se é por condución de calquera clase a instalar en subsolo, solo ou voo da vía pública, achegando un plano detallado de tales aproveitamentos. No momento de solicitar a autorización, os peticionarios deberán ingresar o importe dos períodos a que se refire a súa instancia. Dito importe será autoliquidado polo suxeito pasivo, con expresión do artigo de suxeición e do/s concepto/s autoliquidados. Non se tramitará o expediente se non se ten efectuado o pagamento correspondente. Os servizos técnicos deste concello comprobarán e investigarán as declaracións formuladas polos interesados, concedéndose as autorizacións, se procedese, de non atopar diferenzas coas peticións de licenzas; se se desen diferenzas, se notificarán as mesmas aos interesados e se xirarán, no seu caso, as liquidacións complementarias que procedan, concedéndose as autorizacións unha vez emendadas as diferenzas polos interesados.3. Unha vez autorizada a ocupación, se non se determinou con exactitude a duración do aproveitamento, entenderase prorrogada ata que se presente a declaración de baixa polos interesados. Mentres tanto, se o interese xeral esixise a supresión do aproveitamento, a Administración Municipal revogará a licenza concedida, requirindo ao titular para que suprima á súa costa o aproveitamento. Tratándose de concesións de aproveitamentos xa autorizados e prorrogados, se aprobarán os padróns ou matrículas correspondentes.4. Cando a utilización privativa ou o aproveitamento especial leve aparellada a destrución ou deterioración do dominio público local, o suxeito pasivo, sen prexuízo do pago da taxa a que houbese lugar, estará obrigado ao reintegro do custo total dos gastos de reconstrución ou reparación.5. As empresas explotadoras de servizos de subministración que resulten de interese xeral ou afecten á xeneralidade ou a unha parte importante da veciñanza deberán autoliquidar e ingresar a taxa con perioricidade trimestral. Poderán presentar a autoliquidación ata o último día do mes seguinte ou inmediato hábil posterior a cada trimestre natural. A autoliquidación deberá expresar: - Os ingresos brutos de facturación do período con indicación do número de clientes facturados. - Importe das cantidades percibidas de terceiros por dereitos de acceso ou interconexión a redes propias con indicación dos suxeitos que aboaron tales cantidades e do importe correspondene a cada un deles. - Importe das cantidades aboadas por dereitos de acceso e interconexión a redes propiedade de terceiros, con indicación dos suxeitos titulares desas redes e dos importes. -Importe, no seu caso, dos ingresos non incluídos na facturación, por ter a consideración de cantidades percibidas por conta de terceiros, con indicación destes. A presentación das autoliquidacións despois do prazo fixado comportará a esixencia dos recargos de extemporaneidade a que se refire o artigo 27 da Lei xeral tributaria.6. A contía desta taxa que poidera corresponder a Telefónica de España, S. A. englóbase na compensación en metálico de periodicidade anual a que se refire o apartado 1 do artigo 4º da Lei 15/1987, de 30 de xullo. En todo o relativo ás infraccións tributarias así como ás sancións que por elas correspondan será de aplicación o disposto na Lei xeral tributaria e na sua normativa de desenvolvemento.» Cambre, 25 de maio de 2017 O Alcalde Óscar A. García Patiño